1. Stabili pailginto atpalaidavimo letrozolio kompozicija, skirta sušvirkšti į raumenis, tinkama suformuoti *in situ* intramuskulinį implantą, apimanti nuo 10 iki 500 mg letrozolio ir sterilaus, biologiškai skaidaus termoplastinio poli(pieno rūgšties) (PLA) polimero, kur minėtas PLA yra sumaltas; ir (arba) kur minėto PLA dalelių masės pasiskirstymas yra toks, kad didesnių nei 300 mikronų, pageidautina ne didesnių nei 250 mikronų, dalelių būtų ne daugiau 10 %, matuojant sietine analize pagal USP <786>, ir (arba) minėtojo PLA dalelių dydžio tūrinis pasiskirstymas su D90 neviršija 330 mikronų, pageidautina neviršija 280 mikronų, kai matuojama naudojant lazerinės difrakcijos analizę; ir (arba) kai minėto PLA dalelių dydžio masės pasiskirstymas yra toks, kad dalelių, mažesnių nei 125 mikronai dalis yra ne didesnė nei 80 %, matuojant sietine analize pagal USP <786>, ir (arba) minėtas PLA dalelių dydžio tūrinis pasiskirstymas su D80 ne mažesnis nei 135 mikronai, kai matuojama naudojant lazerinės difrakcijos analizę; ir kai veikliosios medžiagos išskyrimas iš implanto yra tarp 2 ir 30 % veikliosios medžiagos kas 28 dienas, pageidautina tarp 5 ir 25 % veikliosios medžiagos kas 28 dienas; ir (arba) kai kompozicija atpalaiduoja nuo 0,1 iki 2 miligramų letrozolio kiekvieną dieną, pageidautina nuo 0,13 iki 0,80 mg letrozolio kiekvieną dieną.

2. Stabili pailginto atpalaidavimo kompozicija pagal ankstesnį punktą, b e s i s k i r i a n t i tuo, kad minėtoji kompozicija atpalaiduoja iki 30% letrozolio per 30 dienų, pageidautina iki 25 % letrozolio per 30 dienų; arba iki 50 % letrozolio per 100 dienų, pageidautina per 120 dienų, dar labiau pageidautina per 130 dienų; arba minėtoji kompozicija atpalaiduoja iki 80% letrozolio per 140 dienų, pageidautina per 180 dienų, dar labiau pageidautina per 200 dienų; arba kompozicija atpalaiduoja iki 80 % letrozolio per 240 dienų, kaip rodo *in vitro* tirpimo testas, atliktas esant 50 apsisukimų per minutę horizontaliam apsisukimų greičiui; terpė: PBS pH 7,4; temperatūra: 37 ± 0,5 ºC; analizės technika HPLC/UV; bangos ilgis 230 nm.

3. Stabili pailginto atpalaidavimo kompozicija pagal bet kurį ankstesnį punktą, kur kompozicija atpalaiduoja vaistą iš karto ir veikia nepertraukiamai bent 1 mėnesį, pageidautina bent 3 mėnesius, dar labiau pageidautina bent 6 mėnesius, dar labiau pageidautina bent 12 mėnesių.

4. Stabili pailginto atpalaidavimo kompozicija pagal bet kurį ankstesnį punktą, kur kompozicija vaistą atpalaiduoja iš karto ir veikia nepertraukiamai tarp 3 ir 6 mėnesių.

5. Stabili pailginto atpalaidavimo kompozicija pagal bet kurį ankstesnį punktą, kur kompozicija yra į raumenis įšvirkščiama depo ir sterili kompozicija, tinkama sudaryti *in situ* kietą, pusiau kietą arba gelinį implantą kūne.

6. Stabilios pailginto atpalaidavimo letrozolio kompozicijos pagal bet kurį ankstesnį punktą gamybos būdas, apimantis kompozicijos komponentų sumaišymą iki 15 minučių prieš suleidimą, pageidautina 10 minučių prieš suleidimą, dar labiau pageidautina 5 minutes prieš suleidimą.

7. Būdas pagal ankstesnį punktą, kur kompozicija paruošiama sumaišant tirpiklį su anksčiau minėtu kietu letrozolio ir PLA mišiniu.

8. Stabili pailginto atpalaidavimo kompozicija pagal bet kurį iš 1-5 punktų, skirta krūties vėžio gydymui, apimanti nuo 0,1 iki 2 miligramų letrozolio suleidimą pacientui, kuriam to reikia, kiekvieną dieną.

9. Stabili pailginto atpalaidavimo kompozicija, skirta naudoti pagal ankstesnį punktą, apimanti nuo 0,13 iki 0,8 miligramų letrozolio suleidimą pacientui, kuriam to reikia, kiekvieną dieną.

10. Stabili pailginto atpalaidavimo kompozicija, skirta naudoti pagal bet kurį iš ankstesnių dviejų punktų, kur kompozicija užtikrina letrozolio koncentraciją plazmoje nuo 1 iki 40 ng/ml po 2 dienų nuo implanto įvedimo.

11. Stabili pailginto atpalaidavimo kompozicija, skirta naudoti pagal bet kurį iš ankstesnių trijų punktų, kur kompozicija užtikrina letrozolio koncentraciją plazmoje nuo 1,5 iki 30 ng/ml po 2 dienų nuo implanto įvedimo.

12. Stabili pailginto atpalaidavimo kompozicija, skirta naudoti pagal bet kurį iš ankstesnių keturių punktų, aromatazės inhibicijai, pageidautina žmonėms.

13. Stabili pailginto atpalaidavimo kompozicija, skirta naudoti pagal bet kurį iš ankstesnių penkių punktų, adjuvantiniam gydymui moterims po menopauzės, sergančioms ankstyvuoju krūties vėžiu teigiamu hormonų receptoriaus atžvilgiu, arba išplėstiniam adjuvantiniam gydymui moterims po menopauzės, sergančioms ankstyvuoju krūties vėžiu, kurioms prieš tai buvo taikytas standartinis adjuvantinis gydymas tamoksifenu, arba pirmos ir antros eilės gydymui moterims po menopauzės, sergančioms krūties vėžiu teigiamu hormonų receptoriaus atžvilgiu arba nežinomu išplitusiu krūties vėžiu.

14. Rinkinys, tinkamas kompozicijos pagal bet kurį iš 1-5 punktų *in situ* paruošimui, apimantis du konteinerius arba švirkštus, kur pirmas konteineris arba švirkštas apima letrozolį ir PLA, ir antrasis konteineris arba švirkštas apima tirpiklį, pageidautina DMSO.